Thomas Lembong

Thomas Trikasih Lembong (lahèr 4 Maret 1971), lebbi èkennal kalabân nyama Tom Lembong, panèka politikus, bankir, bân èkonom Indonèsia. Sejjhâk 27 Juli 2016 kantos 23 Oktober 2019, salèrana ajabat mènangka Kapala Bhâdhân Koordinasi Pananemman Modal (BKPM). Sabelluna Salèrana ajabat mènangka Menteri Pardhâghângan Indonèsia dâri 12 Agustus 2015 kantos 27 Juli 2016.Rachmadea Aisyah (14 December 2018). "Pegatron investment in Batam not yet confirmed: BKPM". The Jakarta Post. Èaksès tangghâl  21 Desember 2018."Money Matters". The Business Year. Èaksès tangghâl  21 Desember 2018.

Tom ajhâlâni kuliyah è bidang arsitèktur bân parancangan kottha è Univèrsitas Harvard, Amèrika Serikat, bân lulus taon 1994. Saellana mamarè pendidighânna, Tom amolaè karirra è taon 1995 kalabân alako è Divisi Ekuitas Morgan Stanley (Singapura). Tom pas alako mènangka bankir invèstasi è Deutsche Securities Indonèsia dâri taon 1999 kantos 2000.Indonesia, C. N. N. "Tom Lembong Beber Jokowi Berubah Fokus di Periode Kedua Menjabat". ekonomi. Èaksès tangghâl  2024-01-23."Sederet Prestasi Tom Lembong, Mulai Penghargaan Internasional hingga Terlibat dalam Tim Pemenangan Anies Baswedan". Liputan6.com. 30 Oktober 2024. Èaksès tangghâl  1 Agustus 2025.

 Kaodi'ân pribadi 
Tom lahèr dâri eppa' sè anyama Yohanes Lembong (Ong Joe Gie), panèka dokter ahli jantung bân THT lulusan Univèrsitas Indonèsia asalla dâri Manado, bân èbhuna sè  anyama Yetty Lembong, panèka IRT dâri Tuban. Tom bân kalowarghâna aghâmana Katolik."Mendag Lembong Lebih Suka Fitness Ketimbang Sepak Bola". SINDOnews Ekbis. Èaksès tangghâl  2023-11-14. Eddie Lembong panèka alè'na Yohanes Lembong.https://historia.id/ekonomi/articles/in-memoriam-eddie-lembong-1936-2017-PNRpk

Tom ajhâlâni pendidikan ḍhâsarra è Jèrman kantos aomor 10 taon. Bâkto abâli ka Indonèsia, Tom nerrosaghi SD bân SMP è Sakolah Regina Pacis, Jakarta. Bâkto SMA, Tom apinda ka Boston, Massachusetts, Amèrika Serikat. Tor, Tom ajhâlâni kuliyah è bidang arsitèktur bân parancangan kottha è Univèrsitas Harvard bân lulus taon 1994.Mediatama, Grahanusa (2019-07-31). "Klarifikasi soal investasi unicorn Indonesia, begini sepak terjang Thomas Lembong". kontan.co.id. Èaksès tangghâl  2023-11-14.

È taon 2002, Tom Lembong akabin sareng Franciska Wihardja, sè èkennal kalabân Ciska, salèrana anḍi' duwâ' ana'."Kisah Tom Lembong dari Pendidikan Hingga Bertemu Sang Istri". merdeka.com. Èaksès tangghâl  2025-03-13.

Mènangka sala sèttongnga orèng sè nolès pidatona Prèsidèn Joko Widodo, Thomas Lembong nyoson pan-bârâmpan pidato sè ngaollè perhatian dhunnya internasional. Sala sèttong pidato palèng kasohor panèka "Game of Thrones", sè èkoca'aghi sareng Prèsidèn Jokowi ḍâlem rapat Taonan IMF-Bank Dhunnya 2018 è Bhâli. Ḍâlem pidato kasebbhut, Jokowi aberri' ibarat ḍâ' kondisi èkonomi global kalabân carèta è serial tèlèvisi Game of Thrones. Salèrana nyebbhut istilah-istilah ikonik akadhi "winter is coming", "great houses", "the iron throne", bân "evil winter".Media, Kompas Cyber (2024-01-23). ""Game of Thrones" dan "Thanos", Dua Pidato Ikonik Jokowi yang Ditulis Tom Lembong..." KOMPAS.com. Èaksès tangghâl  2025-03-13.

 Pangarghâ'ân 

 Young Global Leader (YGL) sareng World Economic Forum è Davos, 2008.
 Asia Society Australia-Victoria Distinguished Fellowship, taon 2017.
 Order of Diplomatic Service Merit, First Class Second Grade (Gwanghwa Medal) - Korea Lao' (8 Dèsèmber 2020)"Thomas Lembong Terima Penghargaan Gwanghwa Medal dari Korea Selatan". Kompas. 10 Desember 2020. Èaksès tangghâl  29 September 2021.

 Sombher-sombher